nahid-hub/BLUGE-bengali-wikipedia-section-title-prediction huggingface dataset:
টেন স্পোর্টসের ধারাভাষ্যকারের দায়িত্ব পালনকালে ডিন জোন্স ৭ আগস্ট, ২০০৬ সালে দক্ষিণ আফ্রিকা বনাম শ্রীলঙ্কার মধ্যকার টেস্ট খেলার ক্যাচ সংগ্রহকালে হাশিম আমলাকে টেরোরিস্ট বা সন্ত্রাসী নামে আখ্যায়িত করেন। তিনি বলেছিলেন যে, সন্ত্রাসীটি আরো একটি উইকেট ধরল। পরমুহুর্তেই সম্প্রচার বন্ধ করে বাণিজ্যিকভাবে বিজ্ঞাপন বিরতি দেয়া হয়। দক্ষিণ আফ্রিকাসহ বিশ্বব্যাপী এ সম্প্রচারের ফলে দক্ষিণ আফ্রিকার সমর্থক, খেলোয়াড়, সাবেক ক্রিকেটারসহ ভাষ্যকারের প্রচণ্ড ও বিক্ষুদ্ধ প্রতিক্রিয়া ব্যক্ত করেন। ফলে টেন স্পোর্টস চ্যানেলটি ডিন জোন্সের সাথে তাদের চুক্তির কার্যক্রম স্থগিত রাখে। পরবর্তীতে জোন্স আমলা'র কাছে ক্ষমা ও দুঃখ প্রকাশ করে বলেন যে, এ ধরনের মন্তব্য ভবিষ্যতে আর কখনো করবেন না।

২০১১ সালের ইন্ডিয়ান প্রিমিয়ার লীগ চলাকালে জোন্স মন্তব্য করেন যে, আরসিএকে ওয়ার্নের পদচুম্বন করা উচিত।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. একদিনের আন্তর্জাতিক
titleC. বিতর্ক
titleD. খেলোয়াড়ী জীবন
উত্তর: titleC
অস্ট্রিয়াতে প্রচলিত ধর্মবিশ্বাসের মধ্যে রোমান ক্যাথলিক খ্রিস্টধর্ম প্রধান। ২০০১ সালের আদমশুমারি অনুযায়ী ৭৩.৬% লোক এই ধর্মে বিশ্বাসী। প্রায় ১১.৫% লোক প্রতি রোববারে গির্জায় যান। তবে গির্জায় যাওয়ার পরিমাণ ধীরে ধীরে হ্রাস পাচ্ছে। লুথেরান খ্রিস্টধর্মাবলম্বীরা [[২০০৬]] সালে জনসংখ্যার ৪.৭% গঠন করেছে; এরা বেশির ভাগই দক্ষিণ অস্ট্রিয়ার কের্নটেন অঙ্গরাজ্যে বাস করে। অস্ট্রিয়াতে [[মুসলিম]] ধর্মাবলম্বীর সংখ্যা বৃদ্ধি পাচ্ছে, বর্তমানে এরা জনসংখ্যার ৪.২%। এছাড়াও অস্ট্রিয়াতে স্বল্পসংখ্যক [[হিন্দু]], [[শিখ]], [[বৌদ্ধ]] ও [[ইহুদী]]বাস করেন। 

সঠিক অনুচ্ছেদ শিরোনাম কোনটি?
titleA. ধর্মবিশ্বাস
titleB. দানিউব নদী
titleC. বহিঃসংযোগ
titleD. শহর
উত্তর: titleA
গবেষণায় দেখা গেছে, এর সূচনা হয়েছে দক্ষিণ ভারতে বর্তমানে তামিলনাডুয়। ভেস্তি নামক এক ধরনের পোষাককে লুঙ্গির পূর্বসূরী বলে মনে করা হয়। ইতিহাসে উল্লেখিত আছে মসলিন কাপড়ের ভেস্তি পোষাক তামিল থেকে ব্যবিলনে রপ্তানী হত। ব্যবিলনের প্রত্নতাত্ত্বিক নিবন্ধে 'সিন্ধু' শব্দ খুঁজে পাওয়া যায়। তামিল ভাষায় সিন্ধু অর্থ কাপড় বা পোষাক। 'বারাদাভারগাল' নামের তামিলনাডুর জেলে সম্প্রদায় পশ্চিম আফ্রিকা, ইজিপ্ট বা মিশর এবং মেসোপটেমিয়া অঞ্চলে লুঙ্গি রপ্তানীতে গুরুত্বপূর্ণ ভূমিকা রেখেছে। সময়ের সাথে, সাদা কাপড়ে ফুল এবং অন্যান্য নকশা চিত্রিত হয়ে পরবর্তীতে লুঙ্গিতে পরিণত হয়েছে। 
বর্তমানে লুঙ্গি বাংলাদেশ, বার্মা, শ্রীলঙ্কা, ইন্দোনেশিয়া এবং পশ্চিম আফ্রিকার দেশগুলোয় বেশি জনপ্রিয়।

সঠিক অনুচ্ছেদ শিরোনাম কোনটি?
titleA. মায়ানমার
titleB. উৎস
titleC. বাংলাদেশ
titleD. আঞ্চলিক প্রভেদসমূহ
উত্তর: titleB
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।

এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ২০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ২১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ২২ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ২৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ২৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।

সঠিক অনুচ্ছেদ শিরোনাম কোনটি?
titleA. বিধানসভা কেন্দ্রগুলি
titleB. বর্তমান ও প্রাক্তন বিজয়ী সাংসদদের তালিকা
titleC. ইতিহাস
titleD. ফলাফল
উত্তর: titleA
প্রিয়ন সমূহ স্নায়ুকোষের ভিতর জমা হয়ে স্বাভাবিক প্রোটিনগুলোকে এমাইলয়েড প্রোটিনে পরিণত করে যা টিস্যুর স্বাভাবিক গঠনকে বিঘ্নিত করে। যার ফলে পুরো টিস্যুটি স্পঞ্জের ন্যায় বিকৃত রূপ নেয় এবং স্নায়ুকোষে ছোট ছোট গহবর তৈরি হয়। 
যদিও এ রোগটির সুপ্তাবস্থা প্রায় ৫ থেকে ১০ বছর , একবার রোগের লক্ষণ প্রকাশ পেলে তা খুব দ্রুত মারাত্মক আকার ধারণ করে- এমনকি মৃত্যু পর্যন্ত হতে পারে।

সঠিক অনুচ্ছেদ শিরোনাম কোনটি?
titleA. প্রতিকার
titleB. প্রকারভেদ
titleC. কিভাবে ক্ষতি করে
titleD. কিভাবে ছড়ায়
উত্তর: titleC
বনগাঁ সমষ্টি উন্নয়ন ব্লকটি উত্তরে বাগদা সমষ্টি উন্নয়ন ব্লক, পূর্বে বাংলাদেশের যশোর জেলার শার্শা উপজেলা, দক্ষিণে গাইঘাটা এবং হাবড়া এবং পশ্চিমে নদীয়া জেলার হরিণঘাটা এবং কদহ দ্বারা সীমাবদ্ধ।

বনগাঁ ইছামতি-রায়মঙ্গল সমভূমির অন্তর্গত, যা নিম্ন গঙ্গা বদ্বীপ অবস্থিত জেলার তিনটি ভূ-তাত্ত্বিক (ফিজিওগ্রাফিক) অঞ্চলের মধ্যে একটি। একাহ্নে পরিপক্ব কালো বা বাদামী রঙের দোআঁশ থেকে সাম্প্রতিক পলিযুক্ত মাটি রয়েছে। ইছামতি নদী সমষ্টি উন্নয়ন ব্লকের মধ্য ও পূর্ব অংশ দিয়ে প্রবাহিত হয়েছে।

বনগাঁ সমষ্টি উন্নয়ন ব্লকের আয়তন ৩৩৬.৭০ কিমি। এই সমষ্টি উন্নয়ন ব্লকে ১ টি পঞ্চায়েত সমিতি, ১৬ টি গ্রাম পঞ্চায়েত, ২৩০ গ্রাম সংসদ (গ্রাম পরিষদ), ১৫০ টি মৌজা এবং ১৪৯ টি জনবহুল গ্রাম রয়েছে। বনগাঁ ও গোপালনগর থানা এই ব্লকের প্রশাসনিক পরিবেশন করে এই সমষ্টি উন্নয়ন ব্লকের সদর দফতর বনগাঁতেই অবস্থিত।

বনগাঁ ব্লক/পঞ্চায়েত সমিতির গ্রাম পঞ্চায়েতগুলি হলেন: আকাইপুর, ছয়ঘোরিয়া, গাঁড়াপোতা , কালুপুর, বৈরামপুর, ধরম পুকুরিয়া, ঘাটবাঁওর, পল্লা, চৌবেরিয়া ১, দিঘারী, গোপালনগর ১, সুন্দরপুর, চৌবেরিয়া ২, গঙ্গানন্দপুর, গোপালনগর ২ এবং টেংরা।
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহন
titleC. জনসংখ্যা
titleD. ভূগোল
উত্তর: titleD
আলমগীর ২০১০ সালে শাহাদাত হোসেন লিটন পরিচালতি "জীবন মরনের সাথী" চলচ্চিত্রে আশরাফ চৌধুরী চরিত্রে অভিনয় করে শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার লাভ করেন। পরের বছর অভিনয় করেন "কে আপন কে পর", "হৃদয় ভাঙ্গা ঢেউ" ও তার নিজের প্রযোজিত "মাটির ঠিকানা" চলচ্চিত্রে। "কে আপন কে পর"-এ অভিনয়ের জন্য তিনি টানা দ্বিতীয়বারের মত শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার লাভ করেন। ২০১৩ সালে ৩৫ বছর পর এফ আই মানিক পরিচালিত "জজ ব্যারিস্টার পুলিশ কমিশনার" চলচ্চিত্রে পুনরায় রাজ্জাক ও সোহেল রানার একসাথে কাজ করেন। এতে প্রধান চরিত্রে অভিনয় করেন শাকিব খান ও পূর্ণিমা। ছবিতে আলমগীরকে একজন পুলিশ কমিশনার চরিত্রে দেখা যায়।

সঠিক অনুচ্ছেদ শিরোনাম কোনটি?
titleA. কণ্ঠশিল্পী
titleB. ১৯৯৫-২০০৯: পার্শ্বচরিত্র ও অন্যান্য
titleC. ২০১০-বর্তমান
titleD. শৈশবকাল
উত্তর: titleC
শৈশবকালের নিদ্দিষ্ট কোন বয়স পরিসীমা নেই। সাধারণত জন্মের পর থেকে শৈশবকাল শুরু হয় এবং বয়ঃসন্ধিকা্লে শেষ হয়। বিশ্বের অনেক দেশে শৈশবকালের একটি বয়স সীমা বেধে দেওয়া হয়েছে যা অতিক্রম করার পর তারা পূর্নবয়স্ক হিসাবে বিবেচিত হয়। এই বয়স সীমা বিভিন্ন দেশভেদে ১৫-২১ বছরের মধ্য কিন্তু অধিকাংশ দেশে তা ১৮ বছর ।

সঠিক অনুচ্ছেদ শিরোনাম কোনটি?
titleA. শিশু অধিকার
titleB. ইতিহাস
titleC. বয়ঃসন্ধিকাল
titleD. শৈশবের বয়স পরিসীমা
উত্তর: titleD
সুফি মাজার বিশ্বজুড়ে অনেক মুসলিম সম্প্রদায়ের মাঝে পাওয়া যায় এবং অনেক নামে ডাকা হয়। "দরগাহ" শব্দটি পারস্য-প্রভাবিত ইসলামী বিশ্বে বিশেষত ইরান, তুরস্ক এবং দক্ষিণ এশিয়ায় প্রচলিত রয়েছে।

দক্ষিণ আফ্রিকাতে, এই শব্দটি ডার্বান অঞ্চলে একটি শক্তিশালী ভারতীয় উপস্থিতি রয়েছে, সেখানে মন্দিরকে বর্ণনা করতে ব্যবহৃত হয়। যেখান কেরামাত শব্দটি কেপটাউনে বেশি ব্যবহৃত হয়, যেখানে একটি শক্তিশালী কেপ মালয় সংস্কৃতি রয়েছে।

দক্ষিণ এশিয়ায় দরগাহগুলি প্রায়শই উরস এর বিশেষ তারিখে মরহুম সাধকের সম্মানে উত্সব ( মিলাদ ) এর স্থান হয়ে থাকে। যা সাধুদের উদ্দেশ্যে উত্সর্গীকৃত একটি দিন যা সাধারণত সাধুদের মৃত্যুবার্ষিকীতে পড়ে। এই সময় দরগাহটি মোমবাতি বা বৈদ্যুতিক লাইটের আলোকসজ্জায় আলোকিত করা হয়।

চীনে "গঙ্গবেই" শব্দটি সাধারণত একটি সুফী সাধকের সমাধির চারপাশে কেন্দ্রীভূত স্থাপনার জন্য ব্যবহৃত হয়।

সঠিক অনুচ্ছেদ শিরোনাম কোনটি?
titleA. ওহাবীর মতামত
titleB. ব্যাকরণ
titleC. বিশ্বব্যাপী
titleD. অ-আরব মুসলিম বিশ্ব
উত্তর: titleD
কোরাল সাগরে উপ-ক্রান্তীয় জলবায়ু বিদ্যমান রয়েছে এবং প্রায়শই বিশেষত জানুয়ারী থেকে এপ্রিলের মধ্যে গ্রীষ্মমণ্ডলীয় ঘূর্ণিঝড় এই সাগরে আঘাত হেনে থাকে। দক্ষিণে ১০° দক্ষিণের দক্ষিণে অবস্থিত অঞ্চল সমূহে ঘূর্ণিঝড় আঘাত হানার এই সময়সীমা নভেম্বর-মে পর্যন্ত বর্ধিত হয়। ১৯৬৯ এবং ১৯৯৭ সালের মধ্যে, জিবিআর ৮০ টি ঘূর্ণিঝড়ের শিকার হয়েছিল, যার ৯০% ছিল ১ম বা দ্বিতীয় শ্রেণীর (বায়ুর গতিবেগ ১৭-৩৩ মি/সে, কেন্দ্রীয় চাপ ৯৭০–১০০০ হেক্টোপ্যাসকেল) এবং ১০% ৩য় শ্রেণীর (বায়ুর গতিবেগ >৩৩ মি/সে), চাপ <৯৭০ হেক্টোপ্যাসকেল) ছিল। ১৯৯৭ এবং ২০০৫ সালের মধ্যে ঘূর্ণিঝড় আঘাত হানার হার হ্রাস পেয়ে প্রতি বছর ১.৫ হয়ে যায় (মোট ১২টি)।

বার্ষিক বৃষ্টিপাত সাধারণত অঞ্চলটির উপর নির্ভর করে ১,০০০ এবং ৩,০০০ মিমি-এর মধ্যে থাকে। বেশিরভাগ ক্ষেত্রে ডিসেম্বর এবং মার্চের মধ্যে ৩০-৬০ দিনের মুষুলধারে বৃষ্টিপাত হয়। প্রতি বছর রৌদ্রোজ্জ্বল দিনের সংখ্যা প্রায় ৮০ এবং ১২৫ এর মধ্যে পরিবর্তিত হয় এবং প্রতি বছর তাপমাত্রা সাধারণত ১৮-২৫° সেলসিয়াস হয়ে থাকে।

মডেলিং বিশ্লেষণে দেখা গেছে যে, জলবায়ু পরিবর্তন ২০১৬ সালের মার্চ মাসে কোরাল সাগরের উপরিভাগের পানি স্বাভাবিকের চেয়ে রেকর্ড ভাঙা ১৭৫ গুণ বেশি তাপমাত্রা ছাড়িয়ে যাওয়ার সম্ভাবনা তৈরি করেছিল যা সূর্যালোকে প্রবাল-প্রাচীরকে ঝলসে ফ্যাকাশে করে দেয়।

সঠিক অনুচ্ছেদ শিরোনাম কোনটি?
titleA. প্রাণী
titleB. মানুষের কমর্কান্ড
titleC. ভূতত্ত্ব
titleD. জলবায়ু
উত্তর: titleD
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন স্যান্ডফোর্ড শ্যুলজ। ২ জানুয়ারি, ১৮৭৯ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশ নেননি।

১৮৭৮-৭৯ মৌসুমে মেলবোর্ন ক্লাবের পক্ষ থেকে ইংল্যান্ড জেন্টলম্যান দলকে আমন্ত্রণের প্রেক্ষিতে লর্ড হ্যারিসের নেতৃত্বে শৌখিন দলের সাথে অস্ট্রেলিয়া গমনের সুযোগ পান। ঐ সফরে দলটির সদস্যরূপে একটি টেস্টে অংশ নিয়েছিলেন তিনি।

সঠিক অনুচ্ছেদ শিরোনাম কোনটি?
titleA. খেলার ধরন
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. ব্যক্তিগত জীবন
উত্তর: titleB
ইংল্যান্ড ও ওয়েলসে আয়োজিত ২০১৯ ক্রিকেট বিশ্বকাপ ৩০ মে শুরু হয়। গ্রুপ পর্বের খেলাগুলো রাউন্ড-রবিন পদ্ধতিতে অনুষ্ঠিত হয়। এ পর্বে অংশগ্রহণকারী দশ দলই একে-অপরের বিপক্ষে একই গ্রুপে প্রতিদ্বন্দ্বিতায় অবতীর্ণ হয়। প্রত্যেক দলই সর্বমোট নয়টি খেলায় অংশ নেয়। গ্রুপের শীর্ষ চার দল নক-আউট পর্বে উপনীত হয়। প্রথম সেমিফাইনালে গ্রুপপর্বে চতুর্থ স্থানে থাকা নিউজিল্যান্ড দল গ্রুপ বিজয়ী ভারতকে পরাজিত করে, এবং দ্বিতীয় সেমিফাইনালে গ্রুপপর্বে তৃতীয় স্থানে থাকা ইংল্যান্ড দ্বিতীয় স্থানে থাকা অস্ট্রেলিয়াকে পরাজিত করে।

ইংল্যান্ড ২৭ বছর তাদের প্রথম ফাইনাল খেলে, তারা সর্বশেষ ফাইনাল খেলেছিল ১৯৯২ বিশ্বকাপে, যেখানে তারা মেলবোর্ন ক্রিকেট গ্রাউন্ডে পাকিস্তানের কাছে পরাজিত হয়। তাদের অন্য ফাইনাল খেলাগুলি ছিল ১৯৭৯ সালে লর্ডসে ওয়েস্ট ইন্ডিজের বিপক্ষে ও ১৯৮৭ সালে ইডেন গার্ডেন্সে অস্ট্রেলিয়ার বিপক্ষে। অস্ট্রেলিয়ার পর বিশ্বকাপে দ্বিতীয় সর্বোচ্চ সংখ্যক ফাইনালে খেলতে সত্ত্বেও, তারা কোন ট্রফি জিততে পারেনি। অন্যদিকে নিউজিল্যান্ড তাদের দ্বিতীয় ফাইনাল খেলে ও এটি ছিল তাদের টানা দ্বিতীয় ফাইনাল। নিউজিল্যান্ডের আগের ফাইনালটি ২০১৫ সালের যেখানে তারা অস্ট্রেলিয়ার নিকট পরাজিত হয়।

ইংল্যান্ড যখন ফাইনালে পৌঁছে, তখন যুক্তরাজ্যের বিনামূল্যে দেখার (ফ্রি-টু-এয়ার) টেলিভিশন চ্যানেলে খেলা দেখানোর জন্য চাহিদা ব্যাপকভাবে বৃদ্ধি পায়। ফলে স্বত্বাধিকারী স্কাই স্পোর্টস চ্যানেল ৪ কে ফাইনাল খেলা সম্প্রচার করার অনুমোদন দিতে সম্মত হয়, যারা আগে এই টুর্নামেন্টের সন্ধ্যায় হাইলাইট সম্প্রচার করার অধিকার পেয়েছিল। তবে, চ্যানেল ৪ তার তাগে তাদের চ্যানেলে ২০১৯ ব্রিটিশ গ্র্যান্ড প্রিক্স দেখানোর প্রতিশ্রুতির কারণে, মোটর প্রতিযোগিতা চলাকালে তারা তাদের সহ চ্যানেল মোর ৪-এ খেলা সম্প্রচার করে ও ব্রিটিশ গ্র্যান্ড প্রিক্স শেষ হবার তারা সম্প্রচার মূল চ্যানেলে নিয়ে আসে। ফলে ২০০৫ সালের অ্যাশেজ সিরিজের পর থেকেই ইংল্যান্ড ক্রিকেট দলের কোন আন্তর্জাতিক ম্যাচ যুক্তরাজ্যে বিনামূল্যে দেখার টেলিভিশন চ্যানেলে সম্প্রচারিত হয়।

১৯৯৬ সালে শ্রীলঙ্কার বিজয়ের পর থেকে এটিই প্রথম ফাইনাল যেখানে যে দলটিই জিতুক না কেন সেটি হবে তাদের প্রথম বিশ্বকাপ জয়। ১৯৯২ সালের পর এটিই প্রথম ফাইনাল যেখানে এর আগে বিশ্বকাপ জিতেনি এমন দলের বিশ্বকাপ বিজয় নিশ্চিত ছিল।

সঠিক অনুচ্ছেদ শিরোনাম কোনটি?
titleA. ফাইনালের পথে
titleB. খেলা
titleC. উদাযাপন
titleD. প্রেক্ষাপট
উত্তর: titleD
কৃষ্ণা জেলার প্রাচীনতম নথিবদ্ধ ইতিহাসটি খ্রিস্টপূর্ব ২য় শতাব্দীর সমসাময়িক। সাতবাহন (খ্রিস্টপূর্ব ২৩০ অব্দ – ২২৭ খ্রিষ্টাব্দ), পল্লব (৩৪০ – ৫০০ খ্রিষ্টাব্দ), চালুক্য রাজবংশ (৬১৫ – ১০৭০ খ্রিষ্টাব্দ) এবং পরবর্তীকালে চোল, কাকতীয়, রেড্ডি ও ওড়িশার গজপতি রাজবংশগুলি এই অঞ্চল শাসন করেছে।

সাতবাহন রাজবংশ (খ্রিস্টপূর্ব ২৩০ অব্দ – ২২৭ খ্রিষ্টাব্দ) শ্রীকাকুলাম থেকে এই অঞ্চল শাসন করতেন। এই রাজবংশের বিশিষ্ট শাসকরা ছিলেন শ্রীমুখ (প্রতিষ্ঠাতা), গৌতমীপুত্র সাতকর্ণী ও যজ্ঞশ্রী সাতকর্ণী (সর্বশেষ সাতবাহন রাজা)। সাতবাহন রাজা চার শতাব্দীরও বেশি সময় এই অঞ্চলের অধিবাসীদের জীবনে স্থায়িত্ব ও নিরাপত্তা সুনিশ্চিত করেছিলেন। পল্লব রাজ্য (৩৪০ – ৫০০ খ্রিষ্টাব্দ) কৃষ্ণা নদী থেকে তুঙ্গভদ্রা নদী পর্যন্ত প্রসারিত ছিল। এই রাজ্যের পূর্বে ছিল অমরাবতী, পশ্চিমে ছিল বেলারি এবং দক্ষিণে ছিল কাঞ্চীপুরম। বেঙ্গিদেশের এল্লোর ও পীঠপুরমের কাছে বেঙ্গিনগর ছিল এই রাজ্যের রাজধানী। পল্লবদের সমসাময়িক বৃহৎপালায়ন রাজবংশ কোডুরু থেকে এই অঞ্চল শাসন করতেন। বিষ্ণুকুণ্ডিন রাজবংশের শাসকরা (৫ম শতাব্দী) এই অঞ্চলের মোগলরাজপুরম (অধুনা বিজয়ওয়াড়ায়) ও উন্ডাবল্লি ইত্যাদি স্থানে গুহামন্দিরগুলি খনন করেছিলেন। পূর্ব চালুক্য রাজবংশের শাসকেরা (৬১৫ – ১০৭০ খ্রিষ্টাব্দ) সমগ্র অন্ধ্র অঞ্চলকে তাদের অধীনে আনতে সক্ষম হয়েছিলেন। তারা উন্ডাবল্লিতে গুহামন্দির এবং অনেকগুলি প্রস্তরখোদিত মন্দির ও শিব মন্দির নির্মাণ করেছিলেন।

চোল রাজবংশ রাজামুন্দ্রি থেকে এই অঞ্চল শাসন করতেন। রাজরাজেন্দ্র চোলের শাসনকালে নান্নায়া ভট্টু মহাভারত তেলুগু ভাষায় অনুবাদ করেন। কাকতীয় রাজবংশ ১৪শ শতাব্দীর প্রথম ভাগ পর্যন্ত এই অঞ্চল শাসন করেছিলেন। তাদের রাজধানী ছিল ওরুগল্লু। কাকতীয় শাসক প্রতাপ রুদ্রের পতনের পর পুলয় বেম রেড্ডি রেড্ডি রাজবংশ প্রতিষ্ঠা করেন এবং কোন্ডাবেডুর দুর্গ থেকে স্বাধীনতা ঘোষণা করেন। বেল্লামকোন্ডা, বিনুকোন্ডা ও পালানাডের নাগার্জুন কোন্ডা দুর্গগুলিও তার অধীনে ছিল। কোন্ডাবিডু রেড্ডিরা ছিলেন তেলুগু সাহিত্যের সর্বশ্রেষ্ঠ পৃষ্ঠপোষক। কবি শ্রীনন্দ ও তার শ্যালক বম্মের পোতন তার রাজসভার সদস্য ছিলেন। কোন্ডাবিডু, বাল্লামকোন্ডা ও কোন্ডাপল্লি দুর্গগুলির ধ্বংসাবশেষ আজও দেখতে পাওয়া যায়।

ওড়িশার গজপতি রাজবংশের কপিলেশ্বর গজপতি অধুনা পামিডিমুক্কল মণ্ডলের কপিলেশ্বরপুরম গ্রামটি অধিকার করেছিলেন। তার পুত্র বিদ্যাধর গজপতি অধুনা বিজয়ওয়াড়ার বিদ্যাধরপুরম নির্মাণ করেছিলেন এবং কোন্ডাপল্লিতে একটি জলাধার নির্মাণ করেছিলেন। বিজয়নগর সাম্রাজ্যের শাসক কৃষ্ণদেবরায় ১৬শ শতাব্দীতে এই অঞ্চল জয় করেন। ১৫১২ সালে সুলতান কুলি কুতুব শাহ কুতুব শাহি রাজবংশ তথা গোলকোন্ডা রাজ্য প্রতিষ্ঠা করেন। অধুনা কৃষ্ণা জেলার ভূখণ্ডটি এই রাজ্যের সীমার মধ্যে পড়ত। এই রাজবংশের সর্বশেষ শাসক আবু-ই-হুসেইন শাহ তানিশা নামে পরিচিত ছিলেন। তার দু-জন ব্রাহ্মণ মন্ত্রী ছিলেন। তাদের নাম ছিল মদন্ন ও অক্কন্ন। বিজয়ওয়াড়ার প্রচলিত কিংবদন্তি অনুসারে, এই দুই মন্ত্রী দেবী কনকদুর্গার ভক্ত ছিলেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রাণী ও উদ্ভিদ
titleC. গৃহব্যবস্থা
titleD. ভূগোল
উত্তর: titleA
[[ক্রিকেট]] ও [[অ্যাসোসিয়েশন ফুটবল|ফুটবল]] বাংলাদেশের জনপ্রিয়তম খেলা। বাংলাদেশে দীর্ঘদিন ফুটবল জনপ্রিয় হলেও ২০০০ সালে [[বাংলাদেশ জাতীয় ক্রিকেট দল|বাংলাদেশ ক্রিকেট দল]] [[টেস্ট ক্রিকেট]] খেলার মর্যাদা লাভ করার পর থেকে ক্রিকেট বাংলাদেশীদের কাছে খুবই প্রিয় খেলা হয়ে উঠে। [[কাবাডি]] বাংলাদেশের জাতীয় খেলা, যা গ্রামাঞ্চলে খুব বেশি প্রচলিত। অন্যান্য খেলার মধ্যে হকি, হ্যান্ডবল, সাঁতার এবং দাবা উল্লেখযোগ্য। এযাবৎ ৫ জন বাংলাদেশী - [[নিয়াজ মোরশেদ]], [[জিয়াউর রহমান (দাবাড়ু)|জিয়াউর রহমান]], [[রিফাত বিন সাত্তার]], [[আবদুল্লাহ আল রাকিব]] ও [[এনামুল হোসেন রাজীব]] - দাবার [[আন্তর্জাতিক গ্র্যান্ড মাস্টার (দাবা)|আন্তর্জাতিক গ্র্যান্ড মাস্টার]] খেতাব লাভ করেছেন।

সঠিক অনুচ্ছেদ শিরোনাম কোনটি?
titleA. রন্ধন
titleB. পোষাক
titleC. ক্রীড়া
titleD. সাহিত্য ও সঙ্গীত
উত্তর: titleC
ইমাম আস সামহুদী তার "আল ওয়াফা বি আখবারি দারিল মুস্তাফা" গ্রন্থে বলেন যে, ফাতিমা মদিনায় মারা যান এবং তাকে "আর রাওহা গোরস্তানে" দাফন করা হয়। তবে কেও কেও বলেছেন তাকে জান্নাতুল বাকিতে সমাধিস্থ করা হয়। তার দাফন করা হয়েছিলো মুহাম্মাদ এর পরিহিত জামা দিয়ে। তার করবে নেমেছিলো মুহাম্মাদ,আবু বকর ও আব্বাস। ফাতিমার মৃত্যুর পর মুহাম্মাদ তার জন্য দোয়া করেন, 

সঠিক অনুচ্ছেদ শিরোনাম কোনটি?
titleA. সন্তানাদি
titleB. শিবে আবি তালিবে বন্ধী
titleC. মৃত্যু
titleD. টীকা
উত্তর: titleC
খ্রিষ্টীয় তৃতীয় থেকে ষষ্ঠ শতাব্দীর মধ্যবর্তী সময়ে মগধ রাজ্য ছিল গুপ্ত সাম্রাজ্যের প্রধান কেন্দ্র। বঙ্গের প্রথম সার্বভৌম রাজা ছিলেন শশাঙ্ক। খ্রিষ্টীয় সপ্তম শতাব্দীর প্রথম ভাগে তিনি একাধিক ছোটো ছোটো রাজ্যে বিভক্ত সমগ্র বঙ্গ অঞ্চলটিকে একত্রিত করে একটি সুসংহত সাম্রাজ্য প্রতিষ্ঠা করেন। শশাঙ্কের রাজধানী ছিল কর্ণসুবর্ণ (অধুনা মুর্শিদাবাদ জেলার রাঙামাটি অঞ্চল)। তার মৃত্যুর অব্যবহিত পরে বঙ্গের ইতিহাসে এক নৈরাজ্যের অবস্থা সৃষ্টি। ইতিহাসে এই সময়টি "মাৎস্যন্যায়" নামে পরিচিত। এরপর চারশো বছর বৌদ্ধ পাল রাজবংশ এবং তারপর কিছুকাল হিন্দু সেন রাজবংশ এই অঞ্চল শাসন করেন। পাল সাম্রাজ্যের রাজধানী ছিল পাটলিপুত্র (অধুনা পাটনা, বিহার) এবং পরে গৌড় (মালদহ জেলা)। সেন সাম্রাজ্যের রাজধানী ছিল নবদ্বীপ (নদিয়া জেলা)। এরপর ভারতে ইসলামের আবির্ভাব ঘটলে বঙ্গ অঞ্চলেও ইসলাম ধর্মে প্রসার ঘটে। বকতিয়ার খলজি নামে দিল্লি সুলতানির দাস রাজবংশের এক তুর্কি সেনানায়ক সর্বশেষ সেন রাজা লক্ষ্মণসেনকে পরাস্ত করে বঙ্গের একটি বিরাট অঞ্চল অধিকার করে নেন। এরপর কয়েক শতাব্দী এই অঞ্চল দিল্লি সুলতানির অধীনস্থ সুলতান রাজবংশ অথবা সামন্ত প্রভুদের দ্বারা শাসিত হয়। ষোড়শ শতাব্দীতে মুঘল সেনানায়ক ইসলাম খাঁ বঙ্গ অধিকার করেন। যদিও মুঘল সাম্রাজ্যের রাজদরবার সুবা বাংলার শাসকদের শাসনকার্যের ব্যাপারে আধা-স্বাধীনতা প্রদান করেছিলেন। এই অঞ্চলের শাসনভার ন্যস্ত হয়েছিল মুর্শিদাবাদের নবাবদের হাতে। নবাবেরাও দিল্লির মুঘল সার্বভৌমত্বের প্রতি শ্রদ্ধাশীল ছিলেন।

সঠিক অনুচ্ছেদ শিরোনাম কোনটি?
titleA. পৌর ও নগরোন্নয়ন ও পৌর বিষয়ক
titleB. পরিবহন ব্যবস্থা
titleC. আদিমধ্য ও মধ্যযুগ
titleD. ডুয়ার্স অঞ্চল
উত্তর: titleC
পরবর্তীতে ক্রিকেট খেলায় অংশগ্রহণের জন্য অ্যাকাউট্যান্সি ফার্ম থেকে ছুটি মঞ্জুরের আবেদন প্রত্যাখিত হলে চাকুরী ছেড়ে দেন। ১৯৫৯-৬০ মৌসুমে ভারত ও পাকিস্তান গমনের জন্য আমন্ত্রণবার্তা পান। ইংল্যান্ড সিরিজ শেষে টেস্টের উদ্বোধনী ব্যাটসম্যান জিম বার্ক অবসর নিলে ব্যাটিং উদ্বোধনের সুযোগ হয় তার। এ সফরে আসা-যাওয়ার পালায় ছিলেন পিটার বার্জ।

ঢাকায় অনুষ্ঠিত সিরিজের প্রথম টেস্টে পাকিস্তানের বিপক্ষে শূন্য রানে আউট হন। খেলায় অস্ট্রেলিয়া আট উইকেটে জয় পেয়েছিল। দ্বিতীয় টেস্টে খেলার সুযোগ হয়নি তার। তবে, ড্র হওয়ায় করাচীর তৃতীয় টেস্টে ১২ রান তুলেছিলেন। সিরিজে অস্ট্রেলিয়া ২-০ ব্যবধানে জয়ী হয়েছিল।

ভারতে অনুষ্ঠিত প্রথম তিন টেস্টে খেলেননি। কিন্তু, অসুস্থতা কাটিয়ে ইন্ডিয়ান ইউনিভার্সিটিজের বিপক্ষে ১৫৭ রান তুলেন ও চেন্নাই এবং কলকাতার শেষ দুই টেস্টে তাকে খেলানো হয়। চেন্নাই টেস্টে ৩৫ রান করলে অস্ট্রেলিয়া ইনিংস ব্যবধানে জয় তুলে নেয় ও ড্র হওয়া মাদ্রাজ টেস্টে ৬০ রানের ইনিংস খেলেন। ঐ সিরিজে তার দল ২-১ ব্যবধানে জয়ী হয়।

১৯৬০-৬১ মৌসুমে আবারো টেস্ট দলের বাইরে দেখতে পান তিনি। কুইন্সল্যান্ডের পক্ষে চার খেলায় অংশ নিয়ে আটটি ইনিংসে ১৫ রানের কোটা স্পর্শ করতে সক্ষম হন। কেবলমাত্র দুইবার অর্ধ-শতক পান ও সর্বোচ্চ করেন ৭৫। বড়দিন ও নববর্ষের সময়কালে এ ইনিংস দুটি খেলেন। দক্ষিণ অস্ট্রেলিয়ার বিপক্ষে ২৪০ রান তুলে দলকে ১০ উইকেটের জয় এনে দেন। এরপর ওয়েস্টার্ন অস্ট্রেলিয়ার বিপক্ষে নিম্নমূখী রানের খেলায় ১০৩ ও ৫৫ রান তুলে দুই উইকেটের ব্যবধানে দলকে জয়ে সহায়তা করেন। তন্মধ্যে, দলীয় সংগ্রহের ৩৮% রানই ছিল তার।

ওয়েস্ট ইন্ডিজের বিপক্ষে চতুর্থ টেস্ট খেলার জন্য তাকে অস্ট্রেলিয়া দলে অন্তর্ভূক্ত করা হয়। নতুন চাকুরীদাতা প্রতিষ্ঠানকে তিনি জানিয়ে দেন যে, যদি রানের দেখা না পান তাহলে তিনি অবসর নেবেন। অ্যাডিলেডের ঐ টেস্টে ৪৫ ও ৪৯ রান তুলেন। খেলায় এক উইকেট হাতে রেখে ড্র করতে সমর্থ হয় অস্ট্রেলিয়া দল। পঞ্চম টেস্টে ৬৮ ও ৫৩ রান তুলে দলকে জয়ে এনে দেন ও অস্ট্রেলিয়া ২-১ ব্যবধানে সিরিজে জয় পায়। ১৯৬০-৬১ মৌসুমটি পিটার বার্জের জন্য বেশ ফলদায়ক ছিল। ৫৩.৭৫ গড়ে রান তুলে প্রথম-শ্রেণীর ক্রিকেটে অস্ট্রেলিয়ার শীর্ষ রানসংগ্রাহক হন।

সঠিক অনুচ্ছেদ শিরোনাম কোনটি?
titleA. দক্ষিণ আফ্রিকা গমন
titleB. নিউজিল্যান্ড গমন
titleC. শেফিল্ড শিল্ড অভিষেক
titleD. পুণরায় ভারত উপমহাদেশ গমন
উত্তর: titleD
১৯৫৭ সালে সতীর্থ আমিনুল ইসলাম ও সৈয়দ জাহাঙ্গীরকে নিয়ে কাইয়ুম চৌধুরী গিয়েছিলেন কলকাতায়। ব্রিটিশ কাউন্সিলের তরুণ কর্মকর্তা জিওফ্রে হেডলির আহ্বানে এই সফর। কলকাতায় দেখা করেছিলেন সত্যজিৎ রায় ও খালেদ চৌধুরীর সঙ্গে। ১৯৫৯ সালে বন্ধুবর গাজী শাহাবুদ্দিন আহমদের সন্ধানী প্রকাশনী যাত্রা শুরু করে জহির রায়হানের 'শেষ বিকেলের মেয়ে' গ্রন্থ প্রকাশের মাধ্যমে। ১৯৬১ সালে মাওলা ব্রাদার্স সৃজনশীল প্রকাশনার অধ্যায় উন্মোচন শুরু করে আবদুশ শাকুরের 'ক্ষীয়মাণ' এবং সৈয়দ শামসুল হকের কাব্যগ্রন্থ 'একদা এক রাজ্যে' প্রকাশ দ্বারা। এই দুই প্রকাশনা সংস্থার কাজের পেছনে বরাবরই কাইয়ুম চৌধুরী সক্রিয় থেকেছেন। তিনি আরও প্রচ্ছদ আঁকেন ১৯৫৯ সালে প্রকাশিত শামসুর রাহমানের প্রথম কাব্যগ্রন্থ 'প্রথম গান, দ্বিতীয় মৃত্যুর আগে।

১৯৫৯ এবং ১৯৬১ সালে রেলওয়ের টাইমটেবিলের প্রচ্ছদ এঁকে সেরা পুরস্কারটি লাভ করেন কাইয়ুম চৌধুরী। তিনি ১৯৬০ সালে তাহেরা খানমের সঙ্গে পরিণয়-বন্ধনে আবদ্ধ হন, যিনি ছিলেন আর্ট কলেজে ভর্তি হওয়া প্রথম চারজন ছাত্রীর একজন। মনের সাযুজ্য তার শৈল্পিক প্রয়াসের জন্য অনুকূল ছিল এবং স্ত্রীর ভূমিকা প্রেরণাদায়ক ছিল। ১৯৬১ সালে ডিজাইন সেন্টার ছেড়ে অবজাভার হাউজে চিফ আর্টিস্ট হিসেবে যোগদান করেন।অবজারভার পত্রিকার রবিবারের সাময়িকীতে ডিজাইন নিয়ে যেসব নিরীক্ষা করতেন তার শিক্ষক জয়নুলের দৃষ্টি আকর্ষণ করে। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. সন্মাননা
titleC. শিল্প ভাবনা
titleD. শিক্ষাজীবন
উত্তর: titleC
১৯৭২ সালে পাঞ্জাবের বিদ্যালয় দলের সদস্যরূপে জম্মু ও কাশ্মীরের বিদ্যালয় দলের বিপক্ষে ২৬০ রানের ইনিংস খেলে সকলের মনোযোগের কেন্দ্রবিন্দুতে উপনীত হন। দুই বছরের মধ্যেই রাজ্য দলের পক্ষে খেলার সুযোগ পান। উত্তর অঞ্চলের পক্ষে খেলে ভিজ্জি ট্রফির শিরোপা বিজয়ে ভূমিকা রাখেন।

১৯৭৩-৭৪ মৌসুম থেকে ১৯৯২-৯৩ মৌসুম পর্যন্ত যশপাল শর্মা’র প্রথম-শ্রেণীর খেলোয়াড়ী জীবন চলমান ছিল। ক্রিকেটে কিছু ত্রুটি লক্ষ্য করা গিয়েছিল যশপাল শর্মার। কিন্তু, সাহস গুণে, মনোযোগ, আত্মপ্রত্যয়ী মনোভাব ও ধৈর্যশীলতার কারণে ১৯৭৯ থেকে ১৯৮৩ সাল পর্যন্ত সীমাবদ্ধতার সীমারেখা অতিক্রম করে ভারত দলে খেলেছেন। দলের বিপর্যয়ে নিজেকে মেলে ধরেছেন সঙ্কোচহীন চিত্তে। খাঁটিমানের আত্মরক্ষার্থমূলক ভাব বজায় রেখে যে-কোন ধরনের বোলিং আক্রমণে সমুচিত জবাব দিতেন তিনি। তবে, তার খেলার ধরন তেমন আকর্ষণীয় ছিল না। তাসত্ত্বেও, দলে তার অমূল্য ভূমিকা নিয়ে কেউই দ্বিমত পোষণ করতেন না। ১৯৮০-এর দশকে মাঝারিসারির ব্যাটসম্যান হিসেবে নিজেকে মেলে ধরতে ব্যাপকভাবে সচেষ্ট ছিলেন।

প্রথমবারের মতো প্রথম-শ্রেণীর ইনিংস খেলেন ১৭৩ রান সংগ্রহের মাধ্যমে। দিলীপ ট্রফিতে উত্তর অঞ্চলের সদস্যরূপে দক্ষিণ অঞ্চলের বিপক্ষে এ ইনিংস খেলাকালীন ভাগবত চন্দ্রশেখর, ইরাপল্লী প্রসন্ন ও শ্রীনিবাসরাঘবন ভেঙ্কটরাঘবনের বোলিং মোকাবেলান্তে অগ্রসর হয়েছিলেন তিনি। তবে এর পরপরই অস্ট্রেলিয়া গমনার্থে ভারতে দলের সদস্য হিসেবে অন্তর্ভূক্তি হতে পারেননি তিনি।

পরের বছর ইরানী ট্রফিতে ৯৯ রান তুলেন। ফলশ্রুতিতে, কয়েকবছর পর পাকিস্তান গমনের উদ্দেশ্যে ভারত দলে তাকে ঠাঁই দেয়া হয়। এ সফরে তিনি কেবলমাত্র একদিনের আন্তর্জাতিক খেলার সুযোগ পান। দুইটি ওডিআইয়ে অংশ নেন তিনি। ১৯৭৯ সালে ইংল্যান্ড গমন করেন। বিশ্বকাপে অংশ নেন। এর পরপরই ইংল্যান্ডের বিপক্ষে তিন টেস্টের সিরিজের আয়োজন করা হলেও তিনি খেলার সুযোগ পাননি। এ সফরের প্রস্তুতিমূলক খেলায় অংশ নিয়ে ৫৮ গড়ে ৮৮৪ রান তুলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অস্ট্রেলিয়া গমন
titleC. অবসর
titleD. ক্রিকেট বিশ্বকাপে অংশগ্রহণ
উত্তর: titleA